title: Arthur Balfour
text: Arthur James Balfour, 1 Kont Balfour, anavezet evet Lord Balfour (Whittingehame House, Lodainn an Ear, Bro-Skos, 25 a viz Gouere 1848 – Woking, Surrey, 19 a viz Meurzh 1930) a oa ur politiker breizhveuriat, ezel eus ar Strollad Mirour.
  
  Kentañ Ministr ar Rouantelezh-Unanet e voe adalek miz Gouere 1902 betek miz Kerzu 1905, ha rener ar Strollad Mirour eus 1902 betek miz Du 1911. Kannad e voe e Ti ar C'humunioù eus 1874 betek 1922 ha ministr an Aferioù diavaez e voe e gouarnamant David Lloyd George etre 1916 ha 1919.
  
  E 1917 e skrivas Disklêriadur Balfour, ur skrid hag a embanne e rofe Breizh-Veur he skoazell da sevel ur vro evit ar Yuzevien e Palestina.
  
  Levrlennadur
   Alderson, Bernard : ''Arthur James Balfour — The Man and his Work. London : Grant Richards, 1903 • En-linenn
   Mackay, Ruddock F. : Balfour, Intellectual Statesman. Oxford : Oxford university Press, 1985  • En-linenn
  
  Ganedigezhioù 1848
  Marvioù 1930
  Politikourien Breizh-Veur
  Kentañ Ministred ar Rouantelezh-Unanet